নোকলাক জেলা

নোকলাক জেলা হলো ভারতের উত্তর পূর্ব দিকে অবস্থিত সাত ভগিনী রাজ্যের একটি রাজ্য নাগাল্যান্ডের ১২ টি জেলার মধ্যে একটি৷ ২০১৭ খ্রিস্টাব্দে এই জেলাটি গঠন করা হয়৷ জেলাটির জেলাসদর নোকলাক শহরে অবস্থিত৷ 

ভূগোল
নোকলাক জেলাটি ১,১৫২ বর্গকিলোমিটার ক্ষেত্রফল জুড়ে বিস্তৃত৷  জেলাটি পর্বতসংকুল এবং বড়ো আকারে পাতাবাহারী গাছের বনে আচ্ছাদিত৷  জেলাটির আবহাওয়া উপক্রান্তীয় প্রকৃতির এবং মৌসুমী ঋতুর প্রভাব সুস্পষ্ট৷ 

জেলাটির উত্তর দিকে রয়েছে মন জেলা, দক্ষিণ ও পশ্চিম দিকে রয়েছে টুয়েনসাং জেলা৷ জেলাটির পূর্ব দিকে রয়েছে ভারত-ময়ানমার সীমান্ত তথা মিয়ানমার রাষ্ট্রের সাগাইং অঞ্চলের খামটি জেলা৷

ইতিহাস
২১ শে ডিসেম্বর ২০১৭ খ্রিস্টাব্দে আনুষ্ঠানিকভাবে নাগাল্যান্ডের ১২তম জেলা হিসাবে নোকলাক জেলা গঠন করা হয়৷ পূর্বতন টুয়েনসাং জেলার শুধুমাত্র নোকলাক মহকুমাটিকে নিয়েই এই জেলাটি গঠিত, বরং বলাযায় ঐ মহকুমাটিকে জেলা স্তরে উন্নীত করা হয়৷  নোকলাক মহকুমাটিতে পাঁচটি মণ্ডল ছিলো সেগুলি হলো নোকলাক, থোনোকন্যু, নোখু, পানসো এবং চিংমেই৷ 

নোকলাক শহরে এডিসি অফিসটিকে উন্নীত করণের জন্য ২০০৮ খ্রিস্টাব্দে ইস্টার্ন নাগাল্যান্ড পিপলস অর্গানাইজেশন একটি দাবী পেশ করেন৷

প্রশাসন
জেলাটি প্রশাসনিকভাবে পাঁচটি তালুকে বিভক্ত এগূলি হলো, নোকলাক, থোনোকন্যু, নোখু, পানসো এবং চিংমেই৷  টুয়েনসাং জেলার উপজেলা থাকাকালীন নোকলাক তালুকে একজন অতিরিক্ত ডেপুটি কমিশনার, থোনোকন্যু তালুকে একজন মহকুমা আধিকারিক এবং নোখু, পানসো এবং চিংমেইতে একজন করে অতিরিক্ত সহকারী কমিশনার নিযুক্ত ছিলেন৷ 

জেলাটির নোকলাকে একটি পুলিশ থানা এবং থোনোকন্যুতে একটি পুলিশ ফাঁড়ি রয়েছে৷ 

নোকলাক জেলাতে দুটি গ্রামোন্নয়ন ব্লক রয়েছে৷ নোকলাক, নোখু, পানসো এবং চিংমেই তালুকগুলির জন্য রয়েছে নোকলাক গ্রামোন্নয়ন ব্লক এবং থোনোকন্যু তালুকের জন্য রয়েছে থোনোকন্যু গ্রামোন্নয়ন ব্লক৷ জেলাটির রাজ্যসভা নির্বাচনের দুটি আসন রয়েছে৷ 

জনতত্ত্ব
২০১১ খ্রিস্টাব্দে ভারতের জনগণনা অনুসারে নোকলাক জেলার (তৎকালীন নোকলাক মহকুমা) জনসংখ্যা ছিলো ১৯,৫০৭ জন৷  সমগ্র জেলাটির প্রিয় ৫২ শতাংশ পুরুষ ও ৪৮ শতাংশ নারী, যেখানে ২০ শতাংশ অনূর্ধ্ব ছয় বৎসরের শিশু৷ জেলাটির ৯৮ শতাংশ তপশিলি উপজাতি ভুক্ত কিন্তু কোনো তপশিলি জাতি নেই৷ নোকলাক জেলার সাক্ষরতার হার ৭৭ শতাংশ, যেখানে পুরুষ সাক্ষরতার হার ৭৯ শতাংশ ও নারী সাক্ষরতার হার ৭৪ শতাংশ৷  জেলাটির অধিকাংশই খিয়ামনিউঙ্গন জনজাতির লোক৷ 

তথ্যসূত্র

বিষয়শ্রেণী:নাগাল্যান্ডের জেলা
বিষয়শ্রেণী:নোকলাক জেলা